ปอดของเราพัฒนาการขึ้นมา ก็เพื่อให้หายใจเอาอากาศเข้าไป
ปอดมีพื้นผิวเท่าสนามฟุตบอล
มันใหญ่มาก ถ้าเราเอาถุงลมปอดมาคลี่ออก
ถ้าดูที่ปอดแล้วจะเห็นได้ว่า มันเป็นสีชมพู มีลวดลาย
และหมอบอกว่า สิ่งเดียวที่ควรอยู่ในปอดคืออากาศ
สิ่งที่เข้าไปในปอดแล้วก็มักจะอยู่ในปอด
ปอดเป็นอวัยวะที่เปราะบาง
ดังนั้นอะไรก็ตามที่สูดเข้าไปในนั้น นอกจากอากาศก็เป็นสิ่งที่น่าเป็นห่วง
วิธีเสพยาที่ทำให้ติดง่ายที่สุดคือการสูดเข้าไป
มันจะส่งไปถึงสมองภายในไม่กี่นาที ทำให้รู้สึกเคลิบเคลิ้ม
ความเป็นอัจฉริยะที่แสนร้ายกาจของวงการนี้
คือการเปลี่ยนอาการเสพติด แบบเดียวกับที่ทำให้คนเป็นทาส
ของพวกผลิตภัณฑ์ที่ทำให้เสพติดหนัก อย่างเฮโรอีนหรือโคเคน
ให้กลายเป็นว่าคนเสพดูมีอิสระ
มันเป็นวันหยุดสุดสัปดาห์ ช่วงวันที่ 4 กรกฎาคมปี 2019
เราคิดว่ามันจะเป็นสุดสัปดาห์ที่เงียบสงบ
ฉันหายใจลึกๆ แล้วมันเจ็บ
มันเจ็บมากเวลาพูด หรือแม้แต่แค่หายใจ
ฉันรู้สึกเหมือนกำลังจะตาย
มีเด็กเข้ามาอีกสามคน มันเพิ่มขึ้นเรื่อยๆ
มีโรงพยาบาลทั่วประเทศที่รายงานเรื่องนี้
เยาวชนสามคนในอิลลินอยส์ วัยรุ่นและคนหนุ่มสาว 11 คนในวิสคอนซิน
เข้าโรงพยาบาลมาด้วยโรคปอดขั้นรุนแรง
สิ่งที่เหมือนกันคือพวกเขาสูบบุหรี่ไฟฟ้า
- เป็นเรื่องที่… - มูลค่า 38,000 ล้าน
หุ้น 17,000 ล้านในบริษัทจูล ผู้ผลิตบุหรี่ไฟฟ้าในซานฟรานซิสโก
(เศรษฐีพันล้านชั่วข้ามคืน)
(เจ็ดเดือนก่อน)
พนักงานจูลได้รับข่าวดีรับคริสต์มาสล่วงหน้าเลย
พวกเขาได้โบนัสสองพันล้านดอลลาร์
ซึ่งจะถูกแบ่งในหมู่พนักงาน 1,500 คนในบริษัท
ซึ่งคิดเป็นคนละ 1.3 ล้านดอลลาร์
- โห - เหมือนเล่นให้ของขวัญในสำนักงาน
- ใช่แล้ว - 1.3 ล้าน น่าทึ่งมาก
ผมถูกแม่ปลุก
"แม่เพิ่งได้รับสายจากบ็อบบี้ เลวีน"
เธอเห็นจากในรายการทูเดย์โชว์
พนักงานทุกคนที่จูลเป็นเศรษฐีเงินล้าน
ผมเลยเปิดอินเตอร์เน็ท เปิดทีวี
แล้วก็จริง พนักงานจูลทุกคนตื่นมาเจอ ข่าวเรื่องเศรษฐีเงินล้าน
กระโดดโลดเต้นคิดว่า "เอาแล้ว ฉันจะเป็นเศรษฐีแล้ว"
(ผู้ก่อตั้งเป็นเศรษฐีจากข้อตกลงอัลเทรีย)
(เศรษฐีพันล้าน)
จากการประเมินบริษัท พวกคุณเป็นเศรษฐีพันล้าน
และนั่นก็เป็นสิ่งที่ใครๆ ก็อยากเป็น
เพราะมันเป็นสถานะที่พิเศษมาก แม้แต่ในวงการเทคฯ ด้วยกันเอง
(สำนักงานใหญ่ของจูล)
พวกเราทุกคนมารวมตัวกันอยู่ในห้องอาหาร
ทุกคนตื่นเต้นกันมาก
เควิน อดัม และเจมส์ประกาศ เรื่องการลงทุนของอัลเทรีย
และพวกเขาคิดว่านี่เป็นก้าวสำคัญของบริษัท
พอพวกเขาอธิบายแจกแจงว่าจะจ่ายโบนัสยังไง
"ทุกคนจะได้เงินเท่านี้" ผมก็แบบ "อะไรนะ"
แล้วเควินก็อธิบายตัวเลข
จากนั้นผมก็กลับมานั่งที่โต๊ะ พอลองคิดดูก็แบบ "โอ้โฮ"
(วิธีรับรางวัลสามวิธี)
และแน่นอนว่าอดัมและเจมส์ กลายเป็นมหาเศรษฐีในชั่วข้ามคืน
บรรยากาศที่อยู่ตอนนั้นน่าประทับใจ มีการเฉลิมฉลองกันใหญ่
แต่มันเป็นการประกาศ ที่ทำให้เกิดเสียงแตกแน่นอนเลย
มีคนจำนวนหนึ่ง
ที่แสดงความเห็น ในการประชุมรวมพนักงานบอกว่า "นี่…
จะบอกว่าตอนนี้บริษัทยาสูบยักษ์ใหญ่ เป็นเจ้าของเราแล้วเหรอ"
มันน่าตกใจมาก
คงหันไปบอกเพื่อนไม่ได้แล้วว่า
"ไม่ เราไม่ใช่พวกยาสูบยักษ์ใหญ่"
หลายคนคิดว่ามันเป็นการไปผิดทิศทาง
มันไม่ตรงกับค่านิยมของพวกเขา
เราต่อต้านยาสูบยักษ์ใหญ่
ใช่ เราขายผลิตภัณฑ์นิโคติน แต่เราไม่เหมือนคนพวกนั้น
เราเกลียดยาสูบยักษ์ใหญ่
ความเกลียดชังนั้นเป็น ส่วนหนึ่งของภารกิจของเรา
มันเป็นสิ่งที่กระตุ้นเรา
แล้วจู่ๆ ก็กลายมาเป็น "ตอนนี้เราเป็นบริษัทยาสูบยักษ์ใหญ่แล้ว"
เควินออกมาพูด และหลักๆ เขาก็ทำการนำเสนอ เพื่อเรียกขวัญและกำลังใจพนักงานกลับมา
เหตุผลที่มันเป็นแบบนี้เพราะเราบอกว่า "โอเค เอาแบบนี้นะ"
"คุณอยากลงทุนในบริษัทเราใช่ไหม คุณอยากซื้อใช่ไหม"
"เราจะเอาเงินทั้งหมดที่จ่ายให้มา
แล้วเราจะให้ 35 เปอร์เซ็นต์"
พวกเขาจะใส่โฆษณาจูล
ไว้บนซองบุหรี่ของอัลเทรียทุกแบรนด์
นั่นอาจเป็นการตลาดแบบตรงถึงผู้บริโภคที่ดีที่สุด
ที่เราจะทำได้
อัลเทรียจะให้การสนับสนุน ด้านกฎหมายและการกำกับดูแล
รวมถึงการสนับสนุนด้านการขายและการตลาด
เราจะยึดพื้นที่การวางขายบุหรี่จริงๆ
แทนที่จะมีบุหรี่วางขายแปดส่วน
ก็จะมีบุหรี่สี่ส่วน จูลอีกสี่ส่วน
อัลเทรียจะอนุญาตให้เราเข้า ถึงฐานข้อมูลอีเมลของพวกเขา
ถ้าคุณอยากเข้าถึงนักสูบบุหรี่ผู้ใหญ่ ใครจะมีฐานข้อมูลใหญ่กว่าอัลเทรียอีกล่ะ
พวกเขาจะไม่มาควบคุมบริษัท
มันเลยทำให้ผมรู้สึกดีขึ้นมากกับการลงทุนนี้
นอกจากนี้พวกเขายังมุ่งมั่นที่จะกำจัด บุหรี่แบบจุดไฟเผาให้หมดภายในปี 2050
คนสติดีๆ ที่ไหนจะมาตกลงกับอะไรพวกนี้
กับข้อตกลงทั้งหมดนี่
คนที่รู้ว่าตัวเองแพ้แล้ว
พวกเขาสามคนพลิกสถานการณ์ได้ แม้แต่กับฉันเอง
ในแบบที่ฉันไม่คาดคิดว่าพวกเขาจะทำ
การนำเสนอมุมมองว่าการจับมือกับอัลเทรีย
จะทำให้เราทำภารกิจส่วนใหญ่ๆ ส่วนนึงสำเร็จ
ตอนนั้นอัลเทรียจะต้องเชื่อว่า จูลไม่ใช่แค่เป็นของทันสมัย
แต่จูลจะมาโค่นบุหรี่
นี่คือการยอมรับความพ่ายแพ้ของพวกเขา
เราตีโดนยักษ์โกไลแอธเข้าอย่างจังเลย
ตอนนี้พวกเขามาก้มหัวให้เราแล้ว
จูลหยุดการใช้บุหรี่ได้จริง พวกเขายอมรับกันตรงๆ เลย
"มันก็แค่ช่วงสั้นๆ" พวกเขาเปลี่ยนมาใช้เราเลยนะ
นั่นเป็นคำอธิบายที่ทรงพลังมาก
ฟังดูเหมือนสิ่งที่ดีที่สุดที่เคยได้ยินมาเลย
และยินดีอย่างมากถ้าพวกคุณคนไหน
มีข้อสงสัย ข้อกังวล ถึงพวกเราทั้งหมด
เรายินดีตอบพวกคุณทั้งหมดเป็นการส่วนตัว
หลายคนเดินออกจากที่ประชุม โดยไม่รู้ว่าจะคิดยังไง
ฉันไม่แน่ใจว่าจะอยู่ต่อได้รึเปล่า
เพราะถ้าฉันรับเงิน มันก็เหมือนเงินที่เปื้อนเลือดมาแล้ว
แล้วฉันก็แอบคิด…
ว่าถ้าพ่ออยู่จะคิดยังไง
เขาสูบบุหรี่มาตลอดชีวิตของฉัน
และสุดท้ายเขาก็เสียชีวิตเพราะมะเร็งปอด
ในที่สุดฉันก็หาข้อสรุปให้ตัวเองได้
ถ้าอัลเทรียจะมาช่วยเราทำ ในสิ่งที่เราพยายามมาก่อนแล้ว
ก็เป็นการทำเพื่อสิ่งที่ดี
ฉันให้เหตุผลตัวเองแบบนั้น
แต่ก็บอกเลยว่า กว่าจะสรุปแบบนั้นได้มันไม่ง่ายเลย
ตอนนี้ก็ยังรู้สึกไม่ดีกับมัน
(เล่นเกมระยะยาว)
ตอนที่กอตต์ลีบ อธิบดีคณะกรรมการอาหารและยา
และผมทราบว่าลับหลังที่พวกเราไม่รู้
บริษัทเหล่านั้นไปตกลงซื้อขายกัน เป็นเงิน 12.8 พันล้านเหรียญ
เราไม่อยากจะเชื่อเลย
ทั้งสองบริษัทล้วนแสดงพฤติกรรมไม่จริงใจกับเรา
และเราก็รู้สึกถูกหักหลัง
สำหรับกอตลีบบ์แล้ว จูลกับอัลเทรีย ทำเหมือนจะพยายามทำลายสิ่งที่อย.วางไว้
ด้วยการเตรียมตัวจะขายบุหรี่ไฟฟ้ามากขึ้นไปอีก
ซึ่งเป็นที่นิยมในหมู่วัยรุ่น
มันทำให้เกิดคำถามถึงความซื่อสัตย์ของแต่ละคน
แต่ที่ผ่านมาผมก็ได้เรียนรู้
ที่จะไม่เชื่ออะไรง่ายๆ จากปากของใครก็ตาม
ที่มาจากวงการยาสูบ ซึ่งรวมถึงผู้ผลิตบุหรี่ไฟฟ้าด้วย
การที่เราจะทำ ภารกิจช่วยเหลือนักสูบผู้ใหญ่ให้สำเร็จ…
(ข้อความจากซีอีโอของจูล)
ผู้คนต้องไว้ใจเราก่อน และเราต้องทำตัวให้เป็นที่วางใจ
โดยเริ่มจากการกระทำไม่ใช่คำพูด
เราต้องขอขอบคุณอธิบดีกอตลีบบ์ ที่เป็นผู้นำในเรื่องนี้
และเราหวังเป็นอย่างยิ่งที่จะได้ร่วมมือกับอย.
ในการแก้ปัญหาที่ส่งผลกับวงการเป็นวงกว้าง
ผมสงสัยว่าสิ่งที่ผู้นำของจูล พูดมานั้นมันจริงใจแค่ไหน
เรื่องการมีเป้าหมายเดียวกับผู้กำกับดูแล
เรื่องการลดจำนวนเยาวชน ที่ใช้ผลิตภัณฑ์ของพวกเขา
บริษัทยาสูบยักษ์ใหญ่ไม่เคยหายไปไหน
พวกนั้นเล่นเกมระยะยาวรอให้เป็นต่อ
และพวกเขาก็ต้องเพิ่มจำนวนลูกค้า
ไม่งั้นพวกเขาก็จะทำให้ธุรกิจล่มจม
ผู้ปกครองในประเทศนี้ต่างเอือมระอาเต็มทีแล้ว
พวกแกจะเอาเด็กรุ่นนี้ไปไม่ได้หรอก ไอ้บ้าเอ๊ย
เราจะทำให้พวกแกหาทาง ทำให้เด็กติดยาได้ยากมาก
ลูกสาวของฉันอายุ 15 และเรียนอยู่ชั้นมัธยมสี่
ตอนที่เธอเริ่มลองสูบบุหรี่ไฟฟ้า กับเพื่อนเด็กผู้หญิงด้วยกัน
เธอเสพติดผลิตภัณฑ์จูลตั้งแต่อายุ 13 14 ปี
ช่วยบอกสำนักงานคณะกรรมการอาหารและยา ว่าถึงเวลาดูแลสุขภาพลูกหลานพวกเรา
แทนที่จะสนใจกำไรของบริษัทยาสูบยักษ์ใหญ่…
ผู้ปกครองส่งจดหมายหลายพันฉบับไปยังอย.
บอกว่า "เอาบุหรี่มีกลิ่นออกซะ เอาการขายออนไลน์ออกซะ"
"เราอยากเห็นการลงมือทำสักอย่าง จัดการบริษัทนี้สิ"
เราพยายามปกป้องเด็กๆ และฉันก็คิดว่า
"ทีนี้ที่เหลือก็แค่ให้อย.เข้ามาร่วมด้วย ก็สำเร็จลุล่วงแล้ว"
เรื่องนี้เริ่มกลายเป็นประเด็นทางการเมือง
เพราะแบบนี้กอตลีบบ์เลยโดน แรงกดดันและวิจารณ์อย่างหนัก
จากเหตุที่เขาพยายามดำเนินแผน ตามที่เราได้วางเอาไว้ในปี 2017
ตอนที่มันมีพื้นที่ให้ผลิตภัณฑ์ทางเลือกอื่นๆ ที่มีอันตรายน้อยกว่า
แต่แล้วเราก็ได้ข้อมูลอันน่าสะพรึง
เมื่อยอดการใช้บุหรี่ไฟฟ้า ในหมู่เด็กและคนอายุน้อยเพิ่มขึ้นอย่างมาก
ในปี 2017 และ 2018
เมื่อถึงจุดหนึ่งการใช้ผลิตภัณฑ์ ในหมู่วัยรุ่นก็เยอะมาก
จนข้อดีด้านสุขภาพก็กู้ชื่อกลับมาไม่ได้
และเราจะต้องกำจัดผลิตภัณฑ์พวกนี้ ออกไปจากตลาด ซึ่งรวมถึงจูล…
เพราะแบบนี้สก็อตต์ กอตต์ลีบ เลยเปลี่ยนกำหนดวันสำหรับบริษัทแบบจูล
ที่จะต้องยื่นตรวจผลิตภัณฑ์ยาสูบก่อนขาย
และถ้าพวกเขาพิสูจน์ไม่ได้ว่า จูลเหมาะสมกับสาธารณสุข
จูลก็อาจจะถูกกำจัดออกจากตลาด
และบริษัทก็อาจจะต้องเลิกกิจการ
ผู้คนเกาะกระแสวิจารณ์จูล เพราะเป็นเรื่องยาสูบยักษ์ใหญ่อีกแล้ว
"นึกว่าเรากำจัดมันไปเรียบร้อยแล้ว"
ฉันว่านั่นเป็นจุดที่ดึงให้คนมาสนใจ
ฉันพอจะเห็นท่าทางที่สื่อเลือกเอามาเล่น
ประมาณว่า "ปัญหาบริษัท ยาสูบยักษ์ใหญ่มาอีกรอบแล้ว"
เวลาผมคุยกับคนแปลกหน้า
ผมก็มักจะกังวลว่า ถ้าเกิดผมบอกคนอื่นว่าผมทำงานให้จูล
ก็คงจะถูกถามว่า "รู้สึกยังไงที่ทำให้เด็กเสพนิโคติน"
มีคนเข้ามาหาฉันที่งานปาร์ตี้ โดยที่ไม่รู้ว่าฉันเป็นใคร
แล้วพูดว่า "ที่นี่มีคนจาก ไอ้บริษัทเวรๆ อย่างจูลเต็มไปหมด
พอพวกนี้หาเงินได้เยอะ ก็คิดว่าตัวเองดีนักแหละ" แล้วฉันก็…
"อ้อ"
มีการกระจายการรายงานผิดๆ นี้ ออกไปเป็นวงกว้างว่าพนักงานทำเงินได้เท่าไหร่
มีคนเขียนว่าตอนที่อัลเทรียลงทุนไปสองพันล้าน
พวกเขาก็เอาส่วนแบ่ง มาให้พนักงาน 1,500 คนเท่าๆ กัน
เพราะแบบนั้นเลยมีคนในลิงค์อินเข้ามา
ถามว่า "อยากได้คนมาช่วยจัดการเงินล้านไหม"
แล้วผมก็หัวเราะ บอกว่า
"ผมมีเงินแค่พอจ่ายค่าที่จอดรถแค่นั้นแหละ"
(เรากำลังจะได้เห็นบริษัทยาสูบยักษ์ใหญ่)
ภาพจูลที่สื่อนำเสนอมันไม่ยุติธรรมเลย
ถ้าทำการตลาดบอกเล่าการซื้อกิจการ สักหน่อยก็อาจจะดีกว่านี้
เพื่อแสดงให้เห็นข้อดีจริงๆ ของมัน
ที่ว่าการทำแบบนี้จะทำให้จูล เข้าถึงนักสูบผู้ใหญ่ได้มากขึ้น
ที่กำลังค่อยๆ ฆ่าตัวเองด้วยการสูบบุหรี่
และการทำแบบนี้จะส่งผลบวก กับสุขภาพโดยรวมของคนในชาติ
การซื้อขายกับอัลเทรียทำให้การได้รับ ความไว้วางใจจากสาธารณะยากขึ้นไปอีก
และถ้าเสียความไว้วางใจนี้ไปแล้ว
ก็จะสูญเสียใบอนุญาตในการทำธุรกิจด้วย
มันง่ายที่จะตัดสินบริษัทนึง ความไม่ไว้ใจนี้เป็นสิ่งที่เข้าใจได้
ยาสูบยักษ์ใหญ่เคยทำสิ่งที่แย่ๆ มาก่อน
เพราะงั้นเราเลยไม่ได้เริ่มจากจุดที่ดีนัก
เราจะต้องพยายาม… ชดเชยในส่วนนี้
(ช่วงที่ผ่านมา ความเชื่อมั่น ในบริษัทกับวงการค่อยๆ ร่อยหรอ)
(จูลแล็บส์มุ่งมั่นที่จะลงมือ เพื่อนำความเชื่อมั่นนั้นกลับมา)
ความรับผิดชอบอยู่ที่เรา
เราต้องลงมือแล้ว
มันมีความรู้สึกว่าต้องรีบจริงๆ นั่นแหละ
เขาบอก "เราอยากให้คุณเป็น
ผอ.ฝ่ายผลิตภัณฑ์ กันไม่ให้เยาวชนเข้าถึง"
"ถ้าจะทำให้บริษัทอยู่รอด คุณก็ต้องแก้เรื่องนี้"
พวกเขาอยากให้ผมสนใจด้านการค้าปลีก
มีเด็กอายุไม่ถึงเกณฑ์เข้าร้านสะดวกซื้อ
และซื้อจูลได้โดยไม่ถูกตรวจบัตร
แต่ต่อให้ร้านขายปลีกจะบอกว่าจะตรวจบัตรยังไง
ก็ยังไม่มีเทคโนโลยีหรืออะไรการันตีได้ ว่ามันจะเกิดขึ้นจริง
เราก็เลยสร้างเทคโนโลยียืนยันอายุขึ้นมา
โดยคุณต้องรูดใบขับขี่ก่อนถึงจะซื้อได้สำเร็จ
จูลกำลังทำสิ่งที่ไม่มีบริษัทอื่นทำ
แอนไฮเซอร์-บุชไม่เคยบอกร้านค้าปลีก
ว่าต้องมีขั้นตอนตรวจบัตรด้วย
ผู้ก่อตั้งและคนในบริษัทเชื่อจริงๆ ว่ากำลังช่วยชีวิตคนอยู่
และการที่มีเด็กมาใช้ผลิตภัณฑ์
ก็เป็นแค่สิ่งที่เข้ามารบกวน วิสัยทัศน์จริงๆ ของบริษัท
ภารกิจนี้สำคัญมาก
ฉันเป็นนักสูบ ฉันรู้ดีว่าผลิตภัณฑ์นี้ทำอะไรให้ฉัน
ฉันรู้ว่ามันทำอะไรให้คนอื่นได้บ้าง
ดังนั้นการที่จูลมีชื่อเสียไปทั่วแบบนี้
และการมองว่าจูลเป็นตันเหตุของอันตรายต่างๆ
ทั้งที่มีคนมากมายที่จูลช่วยไว้ได้จริงๆ
เราเริ่มได้ยินเรื่องราวจริงๆ จากคนอื่น
เราปูเรื่องนี้เป็นหลักในโฆษณาของเรา
แล้วมันก็กลายมาเป็นแคมเปญ "เปลี่ยนเป็นจูล"
เสียบพ็อดเข้าไป สูบไปสองสามที
แล้วผมก็แปลกใจมากที่มันเหมือนบุหรี่เลย
ผมรู้สึกภูมิใจที่ตัวเองสามารถปล่อยวางนิสัยนั้นได้
ผมอยากช่วยคนอื่นที่มีเรื่องราวคล้ายๆ ผม
ให้เลิกบุหรี่ได้
เราไม่ได้จ่ายเงินพวกเขา พวกเขาไม่ใช่นักแสดง
มันมีความต้องการที่จะนำเสนอตัวเรา
ในแบบที่ค่อนข้างรอบคอบ
"เปลี่ยนเป็นจูล"
ในฐานะนักการตลาด มันเป็นข้อความที่ง่ายที่สุด
ถ้าพวกเขาคิดว่าถ้าโฆษณาให้ "เปลี่ยนเป็นจูล"
แล้วจะแก้อะไรได้ก็วัวหายล้อมคอก หลอกตัวเองซะเปล่าๆ
มันสายไปแล้ว
(น้อยเกินไป สายเกินไป)
(มีนาคมปี 2019)
(ซานฟรานซิสโก)
เด็กหลายล้านคนติดบุหรี่ไฟฟ้าไปแล้ว
และอีกหลายล้านคนจะตามมาอีกถ้าเราไม่ลงมือ
ผมคิดว่าบางครั้ง เราก็จะเห็นสิ่งที่เกิดขึ้นกับบริษัทต่างๆ
ถ้าพวกเขาเห็นว่าเจ้าหน้าที่รัฐไม่กล้าทำอะไร
พวกเขาก็จะฉวยโอกาส
จากมุมมองของผมนะ
ผมว่าจูลอาศัยความไม่มั่นใจของอย.
และผลที่ตามมาคือ ซานฟรานซิสโกต้องมาทำหน้าที่นั้นให้
วันนี้เราจะเปิดตัวกฎหมายใหม่
โดยคณะกรรมการผู้ดูแลเมือง
ซึ่งจะห้ามการจำหน่ายผลิตภัณฑ์ในซานฟรานซิสโก
อย่างเช่นบุหรี่ไฟฟ้า ที่ไม่ได้ผ่านการตรวจสอบก่อนขายของอย.
นั่นคือร่างกฎหมายที่ องค์กรผู้ปกครองต้านบุหรี่ไฟฟ้าต่อสู้มาตลอด
และนั่นเป็นชัยชนะที่ยิ่งใหญ่
ไม่มีเหตุผลที่ลูกเราควรถูกเอามาเป็นหนูทดลอง
สำหรับการทดลองบุหรี่ไฟฟ้า
การสั่งห้ามบุหรี่ไฟฟ้า ในซานฟรานซิสโกเป็นเรื่องที่โคตรไร้สาระ
ผลิตภัณฑ์นี้ช่วยคนแบบผมเลิกบุหรี่ได้
แล้วอยู่ๆ มันก็หาซื้อยากซะงั้น
ในขณะเดียวกันสิ่งที่ ผมอยากเลิกมานานกลับมีขายง่ายๆ
มันดู… ย้อนแย้งนะ
น่าสนใจที่บ้านเกิดของผลิตภัณฑ์เองกลับถูกสั่งห้าม
มันเป็นการตอบโต้ ที่ตื้นเขินและมีนัยยะทางการเมือง
บางคนบอกว่านี่เหมือนรัฐที่ปกป้องเกินไป เคร่งศาสนาศีลธรรมเกินไป
ผมไม่เห็นด้วย
คุณแค่ต้องได้รับการอนุมัติตามกฎหมาย
ก่อนที่จะขายในซานฟรานซิสโกได้ แค่นั้นเอง
ตอนนี้ผู้คนแบ่งฝั่งกันเรียบร้อย
ระหว่างพวกคนดี๊ดี พวกเสรีนิยมประชาธิปไตย
ปะทะกับยาสูบยักษ์ใหญ่
พวกเด็กโรงเรียนลูกคุณหนู ในนิวยอร์กเอย ซิลิคอนแวลลีย์เอย
หันมาสูบบุหรี่ไฟฟ้า แล้วต่อมศีลธรรมบางคนก็ร้อนผ่าว
คนพวกนี้เป็นผู้ปกครองที่มีเงิน เป็นพวกที่มีอิทธิพล
คนพวกนี้เป็นผู้ปกครองที่มีเส้นสายทางการเมือง
- ขอบคุณที่เชิญฉันมานะ - เราเพิ่งเจอกันเมื่อสุดสัปดาห์ที่ผ่านมา
ผมบอกดอเรี่ยนว่าผมจะทำข่าวนี้ แล้วตอนนี้เราก็มาอยู่ในรายการ…
มันเป็นตัวอย่างการใช้มุกเก่าๆ
ของกลุ่มเล็กๆ ที่ใช้อิทธิพลทางการเมือง
มาทำในสิ่งที่ไม่ได้มีประโยชน์ต่อส่วนรวม
คนบอกมีแต่เด็กผิวขาวรวยๆ แต่ฉันว่ามันไม่ถูกซะทีเดียว
เราเป็นตัวแทนของพ่อแม่นับล้าน
ที่ชีวิตต้องมาเปลี่ยนไป เพราะการสูบบุหรี่ไฟฟ้าที่แพร่กระจายไปทั่ว
และมีหลักฐานเพียงเล็กน้อย ว่าผู้ใหญ่ได้รับความช่วยเหลือจากบุหรี่ไฟฟ้า
แต่มีหลักฐานที่พิสูจน์แล้วว่า เป็นอันตรายกับเด็กจริง
เมื่อคุณรู้ว่ามีคนทำร้ายเด็ก คุณจะมองไปอีกทางได้ยังไง
ฤดูร้อนปี 2019 ผมเห็นจูลทำการตลาดทุกที่
ได้ยินมาจากลูกๆ ของผมเองด้วยซ้ำ
มีเยาวชนมากมายสูบบุหรี่ไฟฟ้า
เด็กมัธยมปลาย 28 เปอร์เซ็นต์สูบบุหรี่ไฟฟ้า
เด็กมัธยมต้นอีกเกือบ 11 เปอร์เซ็นต์ก็สูบบุหรี่ไฟฟ้า
จูลอยู่ทุกที่เลย
สิ่งที่พ่อแม่กังวลที่สุดที่ผมได้ยินมาคือ
จูลทำการตลาดกับลูกๆ ของพวกเขาโดยตรง
เราไปขอให้จูลเอาเอกสาร
ที่เกี่ยวข้องกับการขายและการตลาดอุปกรณ์นี้มา
พวกเขาส่งมาให้ช้ามาก
แล้วพอถึงจุดหนึ่งเควิน เบิร์นส์ซีอีโอของจูล
ก็พยายามข้ามหัวผมไปคุยกับประธานของผม
และเอไลจาห์ คัมมิงส์ก็พูดกับคุณเบิร์นส์
"ถ้านายกล้ามาหาเรื่องคนของฉัน ฉันจะทำให้นายจบเห่แน่"
ตอนนั้นจูลเอาเอกสารมาให้เรา 55,000 ฉบับ
แล้วเอกสารก็แสดงให้เห็นความผิดชัดเจน
ว่าพวกเขาตั้งใจใช้อินฟลูเอนเซอร์ ตามโซเชียลมีเดียอย่างไร
และไม่มีหลักฐานสนับสนุน คำกล่าวอ้างของพวกเขา
ที่บอกว่าจูลปลอดภัยกว่าบุหรี่แบบจุดไฟ
นั่นคือตอนที่เราตัดสินใจว่า เราต้องให้คนพวกนี้มาอธิบายสิ่งที่ตัวเองทำ
เราขอให้เจมส์ มอนซีสมายืนยันจริงๆ
เพราะเราอยากได้ยิน จากผู้ก่อตั้งจูลภายใต้การสาบาน
ฉันรู้สึกแย่แทนเจมส์ทั้งจาก ในมุมเพื่อนและมุมคนทั่วไป
แต่มันถึงเวลาที่เราจะต้องตอบสาธารณชน
เกี่ยวกับเรื่องที่ทุกคนกังวล
สวัสดีตอนบ่าย ขอโทษที่มาช้า คณะกรรมการจะเริ่มประชุมแล้วนะครับ
บรรยากาศตอนเจมส์ มอนซีส เข้ามาในห้องนั้นตึงเครียดมาก
ในห้องมีคนเยอะมาก
ในห้องเต็มไปด้วยคนที่สนับสนุน การต่อต้านการสูบบุหรี่ไฟฟ้าในเยาวชน
คุณมอนซีส คุณสาบานหรือไม่ว่าคำให้การ…
ภายในเวลาแค่ 15 ปี
จากนักศึกษาสแตนฟอร์ด ทีนำเสนอวิทยานิพนธ์ตัวเอง
กลายเป็นต้องมาปกป้องผลิตภัณฑ์ตัวเอง ซึ่งเป็นผลมาจากวิทยานิพนธ์นั้น
ต่อหน้ารัฐสภา
นี่เป็นสถานการณ์ที่กดดันมาก
เขาต่อสู้เพื่อการมีอยู่ของบริษัทเขา
ทุกคนในสำนักงานถ้าไม่อยู่ในห้องประชุม ที่มีโทรทัศน์ฉายอยู่
ก็นั่งหน้าแล็ปท็อปพร้อมใส่หูฟัง
เราต่างรู้ว่านี่จะเป็นช่วงเวลาสำคัญ
ขอบคุณครับ ท่านประธาน
เราต้องร่วมมือกันเพื่อให้แน่ใจ
ไม่มีผู้บริโภคที่อายุต่ำกว่าเกณฑ์ใช้ผลิตภัณฑ์นี้
เราอยากมุ่งหน้าทำธุรกิจ กำจัดบุหรี่และช่วยชีวิตคน
เขาพยายามเรียกร้องเป็นทำนองว่า "ให้มาร่วมมือกันหาทางออก"
แล้วพวกเขาก็ตอบกลับมาว่า "คุณมันโหดร้าย"
จูลเริ่มพัฒนาพ็อดเพื่อส่งนิโคตินเข้าสู่เลือด
ถูกต้องไหม
ผมไม่แน่ใจว่าคุณหมายถึงเรื่องไหน
เหลือเชื่อเลยนะที่คุณไม่รู้คำตอบ
ทุกวันนี้มีผลิตภัณฑ์วางขายเท่าไหร่
ผมไม่ทราบ…
ถ้าคุณบอกไม่ทราบแต่คุณทราบเนี่ย มันก็เท่ากับเป็นการโกหกนะ
คุณเห็นด้วยไหมว่าโฆษณา ได้ส่งข้อความว่าผลิตภัณฑ์
สามารถช่วยนักสูบเลิกสูบบุหรี่ได้
- นี่คือรูปแบบของการกระทำ… - คุณพยายามเลี่ยงกฎของอย.
บรรยากาศในห้องวันนั้นชัดเจนมาก
ว่าคนมองจูลเป็นต้นเหตุของวิกฤตสุขภาพ
และควรมีส่วนรับผิดชอบเรื่องนั้น
ตอนนั้นผมนั่งดูมหาเศรษฐีผู้ก่อตั้งบริษัท
พูดความจริงในบางแง่ แต่ในบางแง่ก็ไม่พูดออกมาตรงๆ
ผู้คนยอมรับไม่ได้และไม่ต้องการจะยอมรับด้วย
ที่จะปล่อยให้พวกเขาทำสิ่งที่กำลังทำอยู่
นั่นคือเหตุผลที่คุณเห็น การแสดงอารมณ์โกรธในการไต่สวน
ผมแค่อยากบอกคุณ…
คุณเป็นตัวอย่าง ของคนที่แย่ที่สุดในย่านเบย์แอเรีย
คุณเป็นแค่นักการตลาดที่ขายยาพิษ
และเป้าหมายของคุณคือคนหนุ่มสาว แค่นี้แหละ
ผมเชื่อว่ามันเป็น ความรับผิดชอบของรัฐบาลที่ต้องปกป้องเด็กๆ
วันนี้จบการไต่ส่วนเท่านี้ครับ
นั่นคือเหตุผลที่เราพูดชัดเจนกับจูลว่า ลูกๆ ของเราไม่ได้มีไว้ขาย
มันก็ง่ายที่นักการเมืองจะพูด
ว่าพวกเขากำลังปกป้องเด็กๆ ด้วยการปะทะกับยาสูบยักษ์ใหญ่
แต่ท้ายที่สุดแล้วพวกเขากำลังยืนอยู่ระหว่างนักสูบ
กับวิธีช่วยชีวิตนักสูบด้วยการแยกไม่ให้เขาสูบบุหรี่
ผมไม่มองว่ามันเป็นละครการเมือง
ผมมองว่ามันเป็น การใช้เครื่องมือรัฐอย่างเหมาะสม มีเหตุผล
เพื่อหาผู้ที่กระทำผิดให้มารับผิดชอบ
ทุกคนที่บริษัทให้ความสนใจเป็นพิเศษ
ว่าเราจะป้องกันเยาวชนไม่ให้ใช้งานได้ยังไง
"เราจะปล่อยให้รัฐทำตามใจชอบไม่ได้"
เราใช้เวลา 80 ชั่วโมงต่อสัปดาห์
ไม่ทำอะไรนอกจากคิดเรื่อง การสูบบุหรี่ไฟฟ้าในวัยรุ่นและจะแก้ยังไง
ผมจำได้ว่าตัวเองยังคิดอยู่เลยว่า "มันแย่ไปกว่านี้ไม่ได้แล้ว คงมีแต่ดีขึ้นแล้วล่ะ"
(บุหรี่ไฟฟ้ายักษ์ใหญ่)
(ปี 2019)
ฉันสูบบุหรี่ไฟฟ้าเยอะมาก มันอยู่ในมือฉันตลอด
ซึ่งมันก็ดูออกเลย
ฉันดูเหมือนคนจะตาย
และนั่นเป็นเพราะฉันสูดเอาอะไร ที่ไม่ใช่อากาศเข้าไปอย่างต่อเนื่อง
ช่วงมัธยมปลายปีสุดท้าย เป็นตอนที่เริ่มมีอาการให้เห็นชัดเจน
มันค่อยๆ มีอาการ ตอนแรกฉันก็คิดว่า "คงจะแค่ป่วยมั้ง"
มันไม่ได้เป็นเรื่องใหญ่จนกระทั่ง…
มันแย่ลงทุกวันๆ
อาการแรกที่ฉันมีคือเจ็บคอนิดหน่อย
วันต่อมามันก็ลามไปถึงอก
แล้วหลังจากนั้นก็แย่ลงอย่างต่อเนื่อง
มันเจ็บปวดทรมานมากจนต้องงอตัว เพราะฉันหายใจลึกๆ ไม่ได้
แค่เดินก้าวเดียวก็เจ็บ จะกินอะไรก็ไม่ได้
ถ้าฉันกินก็จะอ้วกออกมาทันที
มีคนบอกว่าฉันดูเหมือนโครงกระดูกเดินได้
ฉันบอกแม่ว่า "หนูรู้สึกเหมือนกำลังจะตาย เหมือนกำลังจะตายจริงๆ"
ฉันจำอะไรไม่ค่อยได้เลย ตอนที่ไปโรงพยาบาลแต่ว่า…
ฉันจำได้ว่าตื่นขึ้นมาบนเตียง ห้องไอซียูโดยมีครอบครัวอยู่ข้างๆ…
มันเป็นประสบการณ์ที่ยากลำบากมาก…
ไม่รู้เลยว่าเกิดอะไรขึ้น
แล้วฉันก็อาการหนักจน ทำอะไรไม่ได้นอกจากทรมานอยู่กับตัวเอง
แล้วระบบทางเดินหายใจของฉันล้มเหลว
ตอนนั้นฉันอาจจะตายเมื่อไหร่ก็ได้
ตอนนั้นฉันอยู่เวรที่โรงพยาบาลเด็กวิสคอนซิน
แล้วเราก็คิดว่ามันจะเป็นสุดสัปดาห์ที่ไม่มีอะไร
แต่กว่าจะรู้ว่าไม่ใช่แบบนั้นก็มีเด็กสี่ห้าคน
ทุกคนมีอาการเดียวกันหมด
มีไข้ ไอ หายใจลำบาก และเหนื่อยล้า…
นี่ไม่ใช่เรื่องบังเอิญ
และเมื่อยาปฏิชีวนะไม่ได้ผล
เราก็ตัดสินใจลงมือขั้นต่อไป พยายามหาที่มาที่ไป
และสิ่งที่วัยรุ่นทั้งห้าคนมีเหมือนกัน
ก็คือพวกเขาสูบบุหรี่ไฟฟ้ากันหมด
โรงพยาบาลเด็กในวิสคอนซิน กำลังส่งสัญญาณเตือน
เรื่องปัญหาสุขภาพที่เกี่ยวข้องกับการสูบบุหรี่ไฟฟ้า
แค่เฉพาะเดือนนี้มีวัยรุ่นแปดคนแล้ว ที่เข้ารับการรักษา
มีรายงานการเสียชีวิตรายที่สี่ จากอาการป่วยทางปอดอย่างรุนแรง
สัมพันธ์กับการสูบบุหรี่ไฟฟ้า
มีผู้เสียชีวิตหกราย ในแคลิฟอร์เนีย อิลลินอยส์ อินดีแอนา…
ยืนยันแล้ว 43 ราย…
ยืนยันว่าเข้าโรงพยาบาลแล้ว 69 ราย…
มี 127 คนใน 15 รัฐ ที่ป่วยหนักด้วยอาการปอดเสียหาย…
ในที่สุดมันก็เป็นที่รู้จักกันในชื่อ "อีวาลี่" ที่ย่อมาจาก
"โรคปอดอักเสบจากการใช้บุหรี่ไฟฟ้า"
โรคนี้เกี่ยวช้องกับบุหรี่ไฟฟ้า เรารู้แค่นั้น
ศูนย์ควบคุมโรคและหน่วยงานอื่นๆ กำลังเร่งหาเหตุผล
ผมอยู่กับเพื่อนของผม แล้วผมก็บอกเธอ
"ฉันรู้สึกเจ็บแปลบในอก"
เกือบจะรู้สึกเหมือนมีเข็มมาจิ้มอกเป็นพักๆ
เราไปที่โรงพยาบาลเด็ก
ผมนึกว่าพวกเขาจะแค่เอ็กซ์เรย์หรือวัดคลื่นหัวใจ
แล้วบอกผมว่า ไม่มีอะไรมาก กินยาแก้ปวดก็หาย
แต่จากนั้นทีมศัลยแพทย์ก็กรูกันเข้ามาในห้อง ร้องตะโกนให้ผมตื่น
บอกว่า "เราต้องรีบพาเธอเข้าผ่าตัด ปอดเธอรั่ว"
ผมถามว่าขอโทรหาพ่อได้ไหม
พวกเขาบอก "ก็ได้ แต่เขามาไม่ทันเพราะเราต้องรีบลงมือ"
ผมได้ยินเสียงเขาเสียบท่อเข้าหน้าอก
เสียงมันเหมือนกิ่งไม้โดนเหยียบ
ใช่ ขอโทษนะ
แล้วผมก็คิดว่า "ถ้าจะตายก็ขอบันทึกทุกอย่างเอาไว้
ทุกคนจะได้รู้ว่าอะไรทำฉันตาย"
(ไม่ได้เปลี่ยนท่ามาสี่ชั่วโมงแล้ว)
หลังจากนั้นทุกอย่างก็เกิดขึ้นเร็วมาก
(ขอให้หายไวๆ นะ)
ผมจำได้ว่ารู้สึกซึ้งใจมาก
ที่มีคนมากมายส่งข้อความเต็มไปหมด
ผมไม่เคยเจออะไรแบบนี้มาก่อน
มีคนส่งคลิปตัวเองทำลายบุหรี่ไฟฟ้ากับจูลมาให้ผม
เพื่อนของฉันหลายคนอยากเลิกเพราะกลัว
มีพาดหัวมากมายบอกว่ามันเกี่ยวข้องกับจูล
แล้วพอมีคนมากมายป่วย มันเลยเกิดอาการตื่นตระหนก
เป้าหมายเดียวที่ผมมีคือเผยแพร่ให้คนรู้
แล้วไม่ต้องให้ใครมาเจออะไรแบบนี้อีก
นอกสำนักงานมีการประท้วงต่างๆ มากมาย
ในฐานะพนักงานแล้วมันน่ากลัวนะ
เพราะผมไม่อยากมีส่วนร่วมในบริษัท
ที่ถูกผูกกับการคร่าชีวิตผู้คน
ผมไม่คิดว่าจะมีใครอยากมีส่วนร่วมหรอก
เราจะเอาชีวิตเราคืนมา
ผมโดนปาไข่เน่าใส่ "เฮ้ย ไอ้ฆาตกรฆ่าเด็ก"
แล้วผมก็รู้เลย
ว่าถ้าไปที่ไหนที่บ่งบอกสัญลักษณ์ "จูล" แล้วล่ะก็
ผมโดนซ้อมได้เลย
จูลรวยขึ้นในขณะที่เด็กป่วยเยอะขึ้น
ผมนึกว่าจูลปลอดภัย
มากกว่าการสูบบุหรี่ธรรมดา แค่ผมคิดผิด
มันเหมือนคลื่นที่ถาโถมเข้ามา แล้วทุกคนก็คิดว่า
"ชักไม่แน่ใจแล้วว่าอยากสูบบุหรี่ไฟฟ้าต่อไหม"
(ยอดขายบุหรี่ไฟฟ้านำด้วยจูลลดลง ท่ามกลางกระแสด้านลบ)
เควิน เบิร์นส์ ซีอีโอของจูลแล็บส์
ได้ตอบเรื่องจำนวนผู้ป่วย โรคทางเดินหายใจที่เพิ่มขึ้น
ในหมู่ผู้สูบบุหรี่ไฟฟ้า
ผมคิดว่าเราไม่มีข้อมูลมาสนับสนุน
ว่าเราขายผลิตภัณฑ์ที่ทำร้ายคนอเมริกัน
และผมมีข้อมูลที่เราจะขายผลิตภัณฑ์นั้นต่อ
ที่ผมถามเพราะวงการยาสูบมีประวัติไม่ดีนัก
เรื่องการไม่พูดความจริงกับสาธารณะ ว่าตัวเองกำลังขายอะไร
คุณเข้าใจรึเปล่าว่าทำไมคนถึงไม่ไว้ใจพวกคุณ เพราะพวกคุณก็ขายนิโคติน
ครับ
พอเป็นเรื่องนั้นมันก็มีความสัมพันธ์กันหลายอย่าง
ในแง่ของการอยู่ในธุรกิจที่ขายนิโคติน ผมเข้าใจ
มีคนมาถามผมหลายคนว่า "ร็อบบี้ ฉันจะเป็นแบบนั้นไหม"
ผมเองก็ไม่รู้
จูลเป็นผลิตภัณฑ์ที่อายุน้อยมาก
เราไม่มีข้อมูลที่เก็บเป็นสิบปี มายืนยันได้ว่ามันไม่มีปัญหา
(วิตามินอี)
ศูนย์ควบคุมและป้องกันโรค
แจ้งว่าได้ทราบสารเคมีต้นตอ
ในโรคจากบุหรี่ไฟฟ้าที่ฆ่าคนได้
(การค้นพบ)
วิตามินอีอะซิเตทอาจเกี่ยวข้อง กับโรคที่เป็นกันทั่วประเทศ
ที่ทำให้ผู้คนหลายพันทั่วอเมริกาเจ็บป่วย
พวกเขาเก็บตัวอย่างการส่องกล้องตรวจหลอดลม
แล้วผลที่พบส่วนมากคือวิตามินอี
มันเป็นของเหลวข้นๆ คล้ายๆ น้ำมันแร่
ซึ่งเป็นสาเหตุว่าทำไมพอสูดเข้าไป ถึงเกิดปัญหามากมายกับปอด
น้ำมันวิตามินอีดูเหมือนสารทีเอชซี
ที่หาซื้อได้ตามร้านขายยา
ใครจะเอาตลับ ที่ใส่น้ำยาเก่าๆ
แล้วเติมน้ำมันวิตามินอีเข้าไป
บอกว่าเป็นทีเอชซีก็ได้
มันไม่เกี่ยวอะไรกับจูลเลย
ฉันสูบจูลได้ไม่นานก็เบื่อ
แล้วก็คิดว่าไปลองอะไรใหม่ๆ ดีกว่า
ทีเอชซีเหมือนอีกโลกเลย
ทั้งกลิ่น ทั้งการออกแบบโฮโลแกรมบนกล่อง
มันออกแบบมาให้เป็นสิ่งที่เราชอบ ใครๆ ก็มี
ฉันก็คิดว่า คงจะปลอดภัยแหละเนอะ
สองพี่น้องไทเลอร์และเจค็อบ ฮัฟไฮน์ส นั่งโต๊ะเดียวกันที่ศาลเมื่อวันพฤหัสบดี
ข้อหาผลิต
ตลับน้ำยาบุหรี่ไฟฟ้าบรรจุสารทีเอชซี ผิดกฎหมายหลายหมื่นชิ้น
แบรนด์ของเรามีปัญหา เรื่องคนทำผลิตภัณฑ์เลียนแบบ
ใครจะเอาพ็อดอะไรมาใส่จูลก็ได้
สิ่งที่อยู่ในตลับคือสิ่งที่จะเป็นอันตรายกับเรา
ไม่ใช่จูล
ข่าวดีสำหรับจูลเพราะตอนนี้ การตรวจสอบจะเพ่งเล็งไปที่
ตลาดมืดค้าทีเอชซี ไม่ใช่วัยรุ่นที่สูบบุหรี่ไอระเหยจากจูล
คนพวกนี้ไม่ได้ใช้จูล
หรือใช้ผลิตภัณฑ์ไอระเหยนิโคตินทั่วไป
แต่ข้อมูลนี้ไปไม่ถึงสื่อ
แม้ว่าการระบาดของโรคปอดนี้ จะเชื่อมโยงกับทีเอชซี
มันไม่สำคัญ เพราะในความคิดผู้คนแล้ว มันเหมือนกันหมด คือสูบบุหรี่ไฟฟ้า…
แม้ผลจะออกมาว่าจริงๆ แล้วต้นตอปัญหาไม่ใช่จูล
มันยากที่จะกำจัดภาพจำว่า การสูบจูลเป็นสิ่งอันตราย
ถึงพวกเขาจะไม่ได้พูดชื่อจูลออกมา
แต่คลิปที่สื่อใช้
กับภาพประกอบก็เป็นผลิตภัณฑ์ของจูล
ดังนั้นในเชิงจิตวิทยา ผู้ชมที่ดูทางบ้าน
ก็จะเชื่อมเหตุการณ์อันเลวร้ายพวกนี้กับจูล
สำนักข่าวต่างๆ ไม่ได้ออกมาบอกว่า
"จริงๆ แล้วจูลไม่ได้มีส่วนทำให้ใครเสียชีวิตนะ"
การตรวจสอบข้อเท็จจริง ไม่เคยเป็นกระแสเท่าคำโกหก
คนอ่านแค่พาดหัวข่าว ไม่ใช่บทความ
และเมื่อในหัวได้รับข้อมูล จากพาดหัวข่าวไปแล้ว ก็จะเชื่อแบบนั้น
การเป็นยักษ์ใหญ่ที่สุดในวงการก็อันตราย
เพราะเมื่อคนจะเล่าเรื่องอะไรแล้ว ก็จะบอกว่าคุณเกี่ยวข้อง
สิ่งที่เราไม่รู้อาจจะฆ่าเราได้จริงๆ
สิ่งที่ดึงความสนใจเป็นผลสืบเนื่องมาจากสื่อจริงๆ
มันก่อให้เกิดความกังวลจริงๆ หรือความกังวลปลอมๆ ก็ได้หมด
จูลถูกกล่าวหาอย่างไม่เป็นธรรม
สำหรับโรคที่เกิดจากสิ่งอื่น
แม้สุดท้ายจะมีข้อสรุปชัดเจน
ว่าโรคอีวาลี่ส่วนใหญ่ เชื่อมโยงกับวิตามินอีอะซิเตท
ศูนย์ควบคุมโรคดูลังเลที่จะแก้ต่างให้จูล
สิ่งที่เราแนะนำก็คือ
ถ้าคุณกังวลเรื่องความเสี่ยงด้านสุขภาพ
จากข้อมูลการตรวจหาข้อเท็จจริงนี้ แล้วคุณพิจารณา
ที่จะไม่ใช่ผลิตภัณฑ์บุหรี่ไฟฟ้า…
สำหรับบางคนมันดูเหมือนว่า
ศูนย์ควบคุมโรคใช้โอกาสนี้ เพื่อให้คนเลิกสูบบุหรี่ไฟฟ้า
ไม่ว่าจะเป็นเพราะจูลหรือไม่
นอร์ทแคโรไลนาฟ้อง…
(ข่าวแจ้งเตือน)
ผู้ผลิตบุหรี่ไฟฟ้าจูล
สำนักงานอัยการสูงสุด
กำลังเริ่มการสืบสวนจูลแล็บอราทอรีส์…
การฟ้องร้องที่ครอบคลุม…
ประธานาธิบดีทรัมป์เสนอให้ มีการห้ามขายบุหรี่ไฟฟ้าส่วนใหญ่ที่มีกลิ่นต่างๆ
เราใช้อำนาจของอัยการสูงสุดมินนิโซตา
เพื่อฟ้องร้องจูลแล็บส์
ในนามของรัฐและประชาชนในมินนิโซตา
มีทุกอย่างถามโถมเข้ามาหาเราจากทุกที่ทุกเวลา
จนรู้สึกแบบ "จะมีอะไรอีกไหมเนี่ย เราพยายามกันอย่างหนักแล้วนะ"
นิวยอร์ก มิชิแกน แมสซาชูเซตส์
พวกเขาจะเอาผลิตภัณฑ์ บุหรี่ไฟฟ้ามีกลิ่นออกจากตลาด
มีคนบอกว่าจูลเป็นพิษ
จริงรึเปล่า
หมายถึงผลิตภัณฑ์หรือบริษัท
เควินไปออกโทรทัศน์แล้วท่าทางดูไม่จริงใจ
คนบอกว่าเราไม่รู้ผลกระทบระยะยาว ของการสูบบุหรี่ไฟฟ้า อันนั้นจริง
จริง มันเป็นความจริง
แล้วคุณขายมันทุกวันได้ยังไง
แบบนี้ก็ขายก่อนถามทีหลังงั้นสิ
เราคิดว่าเรามีผลิตภัณฑ์…
มันออกมาดูไม่ดี
เชื่อกันว่าเขาทำร้ายบริษัทและ ทำให้เสียชื่อมากกว่าจะเป็นการไปช่วย
ทั้งหมดนี้นำไปสู่ความเข้าใจผิดอันเลวร้าย
เรื่องอันตรายจากการสูบบุหรี่ไฟฟ้าแบบไอระเหย
คนอเมริกันกว่าครึ่ง หรืออาจจะมากถึง 75 เปอร์เซ็นต์
คิดว่าบุหรี่ไฟฟ้าอันตรายกว่า
หรืออาจจะอันตรายพอๆ กับบุหรี่แบบจุดไฟ
ตอนนี้ไม่มีนักวิทยาศาสตร์ที่มีชื่อเสียง แม้คนเดียวที่จะบอกว่านั่นเป็นเรื่องจริง
ทุกวันนี้เรารู้สิ่งแย่ๆ ที่เกิดจากบุหรี่ไฟฟ้า
มากกว่าที่เราเคยรู้เมื่อห้าปีก่อน
บุหรี่ไฟฟ้ามีผลเสียต่อสุขภาพอยู่หลายรูปแบบ
เครื่องสามารถตรวจจับความเร็วของ การไหลผ่านหลอดเลือดเหล่านี้
หลอดเลือดแดงของพวกสัตว์แข็งตัวใกล้เคียง
กับการสูบบุหรี่ปกติภายในเวลาพอๆ กัน
เราต้องระวังมากๆ เวลาจะสรุปหลักการจากสัตว์มาใช้กับคน
เราทำการศึกษาสารพิษในบุหรี่ไฟฟ้าครั้งแรก
และเราพบว่ามันแทบไม่มี สารก่อมะเร็งในบุหรี่เลย
ประมาณสองชั่วโมง
(ทีมมหาวิทยาลัยนิวยอร์ก จำลองการสูบบุหรี่สี่ซอง)
โห กลิ่น คุณได้กลิ่นไหม
เห็นความแตกต่างชัดเจนเลย
- ที่เห็นนี่คือน้ำมันดิน - ใช่
ไอจากน้ำยาบุหรี่ไฟฟ้ากลิ่นบุหรี่ ไม่มีอะไรเท่าไหร่
มันชื้นๆ เล็กน้อย
- กลิ่นเหมือนกาแฟ - ใช่
คนหลายล้านคนทั่วโลกใช้บุหรี่
ไม่มีบันทึกเลยว่ามีคนตายเพราะบุหรี่ไฟฟ้า
มันน่าจะก่อมะเร็งน้อยกว่าบุหรี่
แต่มันก็เหมือนการบอกว่าการโดดลงจากชั้น 15
ไม่อันตรายเท่าโดดตึกลงมาจากชั้น 50
มันไม่ใช่ขาวกับดำ ซึ่งทั้งสองฝ่ายต้องยอมรับเรื่องนี้
แล้วพยายามหาจุดยืนร่วมกันให้ได้
แต่เห็นได้ชัดว่ามันยังไม่เกิดขึ้น
ไม่น่าแปลกใจเท่าไหร่ที่แวงดวงสาธารณสุข
จะมีความเห็นแตกแยกกันเรื่องนี้
พวกเขาต้องการอย่างมากที่จะ หาวิธีแก้ปัญหาให้ได้จริงๆ
แล้วก็ถูกหลอกจากบุหรี่มาหลายครั้ง ไม่ว่าจะน้ำมันดินน้อย แบบเบาบาง หรือก้นกรอง
ซึ่งนำไปสู่ความคลางแคลงใจทั้งถูกและผิด
จนแม้จะมีอะไรที่ปลอดภัยกว่าจริงๆ เข้ามา
แล้วเราจะไว้ใจวงการนี้ได้ยังไง
สิ่งที่พวกเขาเห็นพ้องต้องกัน
ก็คือบุหรี่เป็นผลิตภัณฑ์อันตรายถึงชีวิตที่สุดในโลก
เราต้องหาทางออกจากมันให้ได้
จูลเป็นผู้ที่จะมากอบกู้
หรือเป็นแค่กลเม็ดอันต่อมาในวงการ
(ตกอับ)
ดาร์ซานาแคปิทัลได้ลด มูลค่าของจูลลงเกินสามเท่า
ปี 2019 เป็นปีแห่งหายนะทางการเงินของจูล
ยอดขายของพวกเขาลดลงๆ ทุกสัปดาห์
เช้านี้มีการเปลี่ยนแปลงครั้งใหญ่
ที่จูลแล็บส์ บริษัทบุหรี่ไฟฟ้ายักษ์ใหญ่
มีคนขึ้นมาแทนเควิน เบิร์นส์ ซีอีโอของบริษัท
มีการเรียกประชุมพนักงานทุกคน เป็นการแจ้งข่าวสั้นๆ
"ผมลาออกแล้ว จะไปใช้เวลากับครอบครัวแทน"
คิดว่าไม่ใช่นะ
เขาถูกไล่ออกแหละ ไม่เอาน่า ใช้เวลากับลูกงั้นเหรอ
มีการประกาศว่าเขาเลือกคนมาแทนแล้ว
ซึ่งก็คือเคซี ครอสธ์เวท
ใครคือเคซีเนี่ย ผมไม่เคยได้ยินชื่อเลย ไม่รู้ว่าเขาเป็นใคร
อัลเทรีย
ฟิลลิป มอร์ริส
แหงล่ะ พวกเราหลายคนก็สงสัยอยู่
ผู้บริหารยาสูบยักษ์ใหญ่เข้ามาคุม
สำหรับหลายๆ คนแล้ว มันดูราวกับว่านี่อยู่ในแผนอยู่แล้ว
หลายคนไม่พอใจ
"นี่ซีอีโอเราเหรอ ฉันทำงานที่นี่ไม่ได้แล้ว"
เขาพูดเยอะมาก ว่าถ้าเราอยากทำภารกิจให้สำเร็จ
เราต้องทำให้ประชาชนเชื่อใจ
แล้วพวกเราหลายคนก็คิดว่า "ก็แหงสิ"
"เพราะแบบนี้ไงเราถึงสงสัย เรื่องข้อตกลงของพวกคุณกับอัลเทรีย"
แนวคิดหลักของบริษัทเราจะยังไม่เปลี่ยนไป…
เหมือนว่าสิ่งที่เคยสัญญากับเราไว้ ไม่เคยเป็นจริงเลย
ส่วนสิ่งที่เราทุกคนกลัวก็เริ่มเกิดขึ้น
พอเคซีมารับช่วงต่อ
มีคนที่เข้ามาด้วยที่เป็นผู้บริหารบริษัทยาสูบ
พวกเขาทำงานให้บริษัท ที่ฉันคิดว่าเป็นรากเหง้าของความชั่วร้าย
คนดั้งเดิมหลายคนที่ อยู่ในช่วงเริ่มต้นเป็นสตาร์ทอัพได้ออกไป
ตอนนี้ทั้งเจมส์และอดัมไม่ได้มีบทบาทสำคัญในจูล
แล้วตอนนี้ยิ่งมีคนจากอัลเทรียเข้ามา
พวกเขาก็ยิ่งกลายเป็นคนชายขอบในบริษัท
เคซี ครอสธ์เวทตัดสินใจย้ายเจมส์กับอดัม
ไปยังสิ่งที่พวกเขาเรียกว่า "สำนักงานผู้ก่อตั้ง"
ไม่มีหรอกสำนักงานผู้ก่อตั้ง ไม่เคยได้ยินคำนั้นมาก่อน
มันดูเหมือนพวกเขาถูกผลักออกไป
คำสั่งของเคซีคือ "พาจูลไปให้ถูกทาง"
และอิทธิพลของอดัมกับเจมส์ ก็ถูกมองว่าเป็นการเบนความสนใจจากเรื่องนั้น
อดัมตัดสินใจแล้วว่าเขาพร้อมจะไปจากจูล
ไม่มีการประกาศใหญ่โต
เขาพร้อมจะทิ้งเรื่องราวกับจูลไว้ข้างหลัง
หลังจากนั้นไม่นาน เจมส์ก็ส่งข้อความให้ทั้งบริษัท
นั่นถือเป็นจุดเปลี่ยน จูลแบบดั้งเดิมได้หายไปแล้ว
(พวกเราร่วมกัน สร้างความแตกต่างในชีวิตผู้คนจริงๆ…)
(ผมภูมิใจที่สุดเมื่อได้ยิน คำบอกเล่าจากนักสูบผู้ใหญ่)
เราเชื่อกันมาว่ามันจะเปลี่ยนโลกให้ดีขึ้น
แล้วต้องมาเห็นมัน กลายเป็นหุ่นเชิดของยาสูบยักษ์ใหญ่…
สำหรับเขามันมากเกินจะทนไหว
เจมส์เห็นจูลกลายเป็นสิ่งที่เขาไม่ได้วาดไว้
แล้วก็คงคิดว่า "นี่อาจจะถึงเวลาต้องไปแล้ว"
ฉันรู้สึกแย่แทนเขามาก
เพราะมันเป็นสิ่งที่เขาตั้งใจทำ แบบไม่รู้จักเหน็ดเหนื่อย
แล้วมันก็เป็นส่วนหนึ่งของตัวตนเขา
การออกมาของเจมส์เป็น การเปลี่ยนผ่านก้าวสุดท้าย
ไปสู่การเป็นบริษัทที่แยกไม่ออก
จากบริษัทอื่นในวงการยาสูบที่เดิมที มันตั้งใจจะรื้อระบบเก่านั้นทิ้ง
ตอนแรกคุณก็คิดว่าตัวเองกำลังช่วยโลก
แล้วจู่ๆ คนก็บอก "ไม่ แกเป็นตัวร้าย"
(นำเสนอวิทยานิพนธ์ ของเจมส์กับอดัมที่สแตนฟอร์ด)
มันจะเป็นไปได้บ้างไหมที่จะมีบุหรี่แบบปลอดภัย
(อย.ปฏิเสธการยื่นตรวจ ผลิตภัณฑ์ยาสูบก่อนขายของจูล)
(และสั่งให้จูลเรียกสินค้าที่ขายในตลาดคืน)
(จูลยื่นขอถอนคำสั่งสำเร็จ)
(และยังอยู่ในตลาด รอการตรวจสอบผลิตภัณฑ์เพิ่มเติม)
(จูลจ่ายเงินเกือบสองพันล้านเหรียญ เพื่อประนีประนอมทางกฎหมาย)
(ทั่วสหรัฐอเมริกา)
(อนาคตของบริษัทยังไม่แน่นอน)
เรื่องเศร้าที่สุดจากเรื่องราวของจูล
ก็คือ โห พวกเขาประสบความสำเร็จ ในสิ่งที่ไม่เคยมีใครทำได้
พวกเขาทำสำเร็จด้วยเทคโนโลยี
ที่สามารถส่งนิโคตินเข้าปอดได้ดีขึ้น
โดยที่ไม่ต้องเผาใบยาสูบ แล้วสูดเอาควันยาสูบเข้าไป
เรื่องเศร้านี้ไม่ได้เกิดขึ้นจากสินค้าที่พวกเขาผลิต
เรื่องเศร้านี้มาจากการที่พวกเขาไปมีส่วน ในการสร้างโฆษณา การตลาด โปรโมชั่น
ที่พอจับคู่กับตัวผลิตภัณฑ์
แล้วทำให้มันเป็นการสร้าง เครื่องเสพสารเสพติดที่ดึงดูดเด็กๆ
ไม่ว่าพวกเขาจะตั้งใจหรือไม่ก็ตาม
และการทำเช่นนั้นทำให้พวกเขาทำลาย สิ่งต่างๆ ที่เคยได้ทำมาทิ้งไปหมด
นั่นแหละ เรื่องที่เศร้าที่สุด
จูลจะถูกจดจำในหน้าประวัติศาสตร์เป็นกรณีศึกษา ว่าจะเป็นยังไงเมื่อบริษัท "พุ่งไปเร็ว
พังสิ่งต่างๆ ทิ้ง" แล้วผลที่ตามมาคือ ไม่สามารถรื้อฟื้นสิ่งที่พังไปได้
ภารกิจนี้ถูกบิดเบือนโดยแรงขับเคลื่อน
ที่ทำไปเพื่อเงินทองจำนวนมาก
มันคือความโลภ ความโลภที่บริสุทธิ์ ไร้การปรุงแต่ง
ช่างแม่ง ขายไปเลย
"ช่างแม่ง ขายไปเลย" อาจจะใช้ได้ ถ้าเราพูดถึงไอโฟนหรือไม่ก็เครื่องปิ้งขนมปัง
แต่ของที่เรากำลังพูดกันอยู่มันไม่เหมาะ
มันมีสารเคมีเข้าไปในปอด
ถ้าผมบอกอนาคตได้
แล้วจะเห็นกลุ่มคนอายุน้อยใช้มันแบบที่เกิดขึ้น
ผมคงจะทำอะไรสักอย่างเพื่อหยุดมัน
แต่ไม่มีใครเห็นอนาคตได้
มีคนบอก "ผลิตภัณฑ์ของเรา ถูกใช้ในวิธีที่เราไม่คาดคิด"
แต่คุณควรคิดรึเปล่า มันหน้าที่คุณนะ
คุณควรคาดคิดว่าจะเป็นแบบนี้แล้วแก้ไขมัน
ไม่อย่างนั้นก็ไม่ควรเอามันมาขาย
ต่อหน้าคนเป็นพัน เป็นล้าน เป็นพันล้าน
มันเป็นเรื่องที่เหมาะมาทำข่าว ไม่ว่ายังไงก็ขายได้ มีคนคลิกมาดู มาอ่าน
ไม่มีใครหยุดพูดเรื่องนี้ได้ และกลายเป็นการโฆษณาให้พวกเขา
แม้แต่สารคดีเรื่องนี้ก็กำลังทำแบบนั้นอยู่
เราจะเอาแคมเปญเวเปอร์ไรซ์ มาให้คนที่อาจจะกลายมาเป็นนักสูบวัยรุ่น
จูลแล็บส์ไม่ใช่ยาสูบยักษ์ใหญ่
เรามาที่นี่เพื่อกำจัดผลิตภัณฑ์ของมัน ซึ่งก็คือบุหรี่
มันคือละครการเมือง แสดงให้แม่ที่ไม่พอใจ เห็นว่าเขาจัดการเรื่องนี้ได้แล้ว
ผู้ใหญ่ตัดสินใจเองได้ สมองพวกเขาพัฒนาแล้ว
แต่ลูกหลานเราต้องได้รับการปกป้อง
แล้วใครจะมาเป็นกระบอกเสียงให้ นักสูบบุหรี่ไฟฟ้าอย่างผม
เราจะช่วยผู้ใหญ่ทั้ง 35 ล้านคน
แล้วเพิกเฉยต่อการปกป้องวัยรุ่นของเราไม่ได้
แต่มันไม่ใช่เลือกอย่างใดอย่างนึง มันคือทั้งคู่
ฉะนั้นเราต้องตั้งเป้าหมายให้ดี ไม่ไขว้เขว
อดัมกับเจมส์แสดงให้ เห็นว่าการสูบบุหรี่ไฟฟ้าเป็นทางเลือก
พอคุณได้เห็นยายของคุณเลิกสูบบุหรี่ได้ในที่สุด
คุณจะเข้าใจว่าทำไมเรื่องนี้ถึงสำคัญ
พวกเขาควรใช้ฉันเป็น ตัวทดลองเพราะฉันสูบมาตั้งแต่วันแรก
เหตุผลเดียวที่ฉันยังไม่ลองเลิกสูบเลย
ก็เพราะฉันไม่ได้อยากเลิก
ตอนนี้ฉันอายุ 24 ฉันชอบออกไปเที่ยวกับเพื่อน
แล้วฉันก็ยังไม่รู้สึกว่าต้องเปลี่ยน รูปแบบการใช้ชีวิตตัวเองตอนนี้ด้วย
(Big Vape: ยุคเฟื่องฟูและตกอับของจูล)
คำบรรยายโดย พิมพ์ชนก ข.